Gunārs Placēns

Gunārs Placēns (dzimis  Sausnējas pagastā, miris ) bija latviešu aktieris.

 Dzīvesgājums 
Dzimis 1927. gadā Madonas apriņķa Sausnējas pagasta "Zemturos" zemnieku Kārļa Placēna un Kristīnes Baltpurviņas ģimenē. Mācījās Sausnējas Jāņa Zālīša sešgadīgajā pamatskolā, Vestienas lauksaimniecības un lopkopības skolā, līdztekus darbojās Sausnējas kultūras nama teātrī. 1947. gadā pēc mācībām Vecbebru biškopības un dārzkopības tehnikumā (Vecbebru muižas ēkā) ieguva biškopja agronoma diplomu un sāka mācīties Latvijas Teātra un horeogrāfijas vidusskolā, vēlākajā LPSR Valsts Teātra institūtā, kuru absolvēja 1951. gadā. Tajā pat gadā sāka darboties Dailes teātrī, bet 1958. gadā sāka filmēties Rīgas Kinostudijā. 

Atzinību ieguva, atveidojot dzīvespriecīgus un enerģiskus komiskos tēlus, īpaši ar kareivja Šveika lomu Eduarda Smiļģa 1961. gada iestudējumā "Šveiks".

Miris 2024. gada 30. novembrī 97 gadu vecumā.

 Nozīmīgākās lomas teātrī 
 Šveiks — J. Hašeka "Šveiks" (1961)
 Dons Heromo — R. Šeridana "Atjautīgā aukle" (1974)
 Doktors Votsons — A. K. Doila "Šerloks Holmss" (1979)
 Sančo Pansa — M. de Servantesa "Dons Kihots" (1984)

 Filmogrāfija 
 Gads Nosaukums Loma Piezīmes 1958 "Latviešu strēlnieka stāsts" Augusts Cauna debija kino 1959 "Atbalss" epizode 1959 "Ilze" Pēteris 1960 "Vētra" epizode 1961 "Pieviltie" Gunārs 1962 "Diena bez vakara" epizode 1963 "Mājiņa kāpās" epizode 1964 "Cīrulītis" (Жаворонок) epizode, vācu kareivis kinostudija "Ļenfiļm" 1964 "Kapteinis Nulle" koks Lakstīgala 1966 "Es visu atceros, Ričard!" epizode 1967 "Cīruļi atlaižas pirmie" epizode 1968 "24-25 neatgriežas" epizode 1968 "Mērnieku laiki" Drekberģis 1969 "Pie bagātās kundzes" epizode 1970 "Vella kalpi" epizode 1971 "Tauriņdeja" administrators 1971 "Nāves ēnā" Ludis Cubuks 1972 "Vella kalpi Vella dzirnavās" epizode 1972 "Lielais dzintars" milicijas majors Kardāns televīzijas spēlfilma 1973 "Dāvana vientuļai sievietei" apdrošināšanas aģents 1973 "Doktora Īvensa klusēšana"(Молчание доктора Ивенса) Bems kinostudija "Mosfiļm" 1973 "Tava pirmā stunda" Uldis kinostudija "Azerbaidžanfilm" 1975 "Melnā vēža spīlēs" epizode 1975 "Liktenim spītējot" epizode televīzijas spēlfilma 1976 "Zobena ēnā" epizode 1977 "Puika" epizode 1977 "Atspulgs ūdenī" epizode 1979 "Gaidiet "Džonu Graftonu"" Luncs televīzijas spēlfilma 1981 "Sieviete baltā"(Женщина в белом) epizode kinostudija "Moldova-film" 1981 "Laikmetu griežos" epizode 1981 "Naktī stāstīta pasaka"(Сказка, рассказанная ночью) mācītājs M.Gorkija kinostudija 1982 "Īsa pamācība mīlēšanā" Visvaris 1982 "Salavecīša personiskā dzīve" epizode televīzijas spēlfilma 1991 "Cilpā" epizode 2009 "Mazie laupītāji" vectēvs 2014 "Džimlai rūdi rallallā" Gunārs Placēns

 Apbalvojumi un pagodinājumi 
 Latvijas PSR Nopelniem bagātais skatuves mākslinieks (1971) 
 Latvijas PSR Tautas skatuves mākslinieks (1977)
 Triju Zvaigžņu ordenis, IV šķira (2011)
 Spēlmaņu nakts balvu par mūža ieguldījumu (2018)

 Literatūra 


 Atsauces 

 Ārējās saites 

 Gunārs Placēns Dailes teātra mājas lapā 
 Profils kino-teatr.ru 
 Gunārs Placēns  izrades.lv

Kategorija:1927. gadā dzimušie
Kategorija:2024. gadā mirušie
Kategorija:Dailes teātra aktieri
Kategorija:Latviešu kinoaktieri
Kategorija:Latviešu teātra aktieri
Kategorija:Latvijas kinoaktieri
Kategorija:Triju Zvaigžņu ordeņa virsnieki
Kategorija:Latvijas PSR Nopelniem bagātie skatuves mākslinieki
Kategorija:Latvijas PSR Tautas skatuves mākslinieki
Kategorija:Madonas novadā dzimušie